### Izberi jezik

English Slovenščina Македонски
Jutranja kava pred CTK, 2024: Kava, burek in obilo nasmehov

Objavljeno 8. junija 2024

# Jutranja kava pred CTK, 2024: Kava, burek in obilo nasmehov

Ko izpiti postanejo lažji ob sobotni jutranji kavi, bureku in dobri družbi pred CTK!

8. junija 2024, med 9. in 12. uro, smo pred Centralno tehniško knjižnico Univerze v Ljubljani (CTK) organizirali naš že tradicionalni študentski odmor, Jutranjo kavo pred CTK, skupaj z ekipo Skupine Povezani in CTK. To je bilo že drugo leto zapored, da smo se zbrali na istem mestu, a vsakič znova doživimo nove trenutke za spomin.

## S kavo nad izpitni stres

Izpitno obdobje vedno prinaša stres, ure in ure učenja, pogovori, ki se vrtijo samo okoli izpitov, prvih in drugih rokov, opravljenih ali neopravljenih obveznosti. Nekateri se z izpitom srečajo prvič, drugi že petič. Zato smo se odločili, da si vzamemo kratek odmor za vdih: da se sprostimo, nasmejimo in se spomnimo, da smo v tem študijskem stresu skupaj.

Stotine študentov v vrsti pred CTK, ki so čakali še pred odprtjem, da si zagotovijo svoje mesto v knjižnici.

S skodelico vroče kave v roki in po zaslugi Bureka Olimpija smo uživali v okusnem bureku z mesom in sirom. Poskrbeli smo tudi za kanček zabave, študente smo povabili, da prinesejo svoje skodelice, za najbolj kreativne pa smo pripravili nagrado.

Brezplačen topel burek, skrivna formula za reševanje tudi najtežjih matematičnih problemov 😉
Skupina študentov s toplo kavo, nasmejani pred CTK.

## Dve vprašanji, ki sta razkrili celo paleto študentskih čustev

Za dodatno dozo interakcije smo postavili dve veliki tabli z vprašanji, ki kar kličeta po odgovoru: “How do I survive the exam session?" in "Kako bi opisal počutje med izpitnem obdobjem?”.

Odzivi so bili takojšnji, študenti so hiteli pisat, odgovori pa so bili vse prej kot dolgočasni: od "kaotično" in "Hočemo spat! (ampak ne v CTK)!" do "chill", "pod stresom", "izčrpano", "srečno" in "zaspano". Z drugimi besedami, celoten spekter študentskih čustev, iskreno prelitih v nekaj besed.

Duhoviti in iskreni odgovori na velikih tablah s vprašanji pred CTK.

## Od kave do simulatorja letenja in 3D-tiskalnikov

Kot bonus za študente smo v sodelovanju s tehniško knjižnico univerze program obogatili z razstavo CTK, kjer so bili predstavljeni simulator letenja, 3D-tiskalniki in druga zanimiva oprema. Študenti so jo lahko preizkusili, nato pa si jo brezplačno izposodili v Kreativnem studiu CTK, delu njihovega izobraževalnega programa.

## Kava in burek = motivacija za vsakdanje vstajanje in 12-urno učenje

Skupno stojnico MSOS, Skupine Povezani in CTK je obiskalo okoli 150 ljudi, ki so se prišli družit, spit kavo, prigriznit nekaj in si izmenjat zgodbe med knjigami in roki. Dogodek je potekal v odličnem vzdušju, veliko nasmehov, nova poznanstva in majhen opomnik, da je tudi v najbolj stresnih obdobjih vedno čas za kavo in dobro družbo.

Del vzdušja na skupni stojnici.

Se vidimo ponovno prihodnje leto, še bolj sproščeni in z še več kave!

Dobra družba, veliko spominov in skupaj premagan izpitni stres.

## Fotografije z dogodka

### Vam je všeč, kar počnemo?

Postani član ali podpri MSOS, da bomo ustvarili še več takšnih trenutkov.

Postani član Podpri MSOS

## Ne zamudite nobene novice MSOS

Novice, obvestila in razpisi, naravnost v vaš e-poštni predal.

Skrbimo za vaše podatke v naši politiki zasebnosti.